CELEX: 
Language: el
Date: 2022-01-26 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) /... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) 2019/2144 του Ευρωπαϊκού Κοινοβουλίου και του Συμβουλίου, με τον καθορισμό λεπτομερών κανόνων σχετικά με τις συγκεκριμένες διαδικασίες δοκιμής και τεχνικές απαιτήσεις για την έγκριση τύπου μηχανοκίνητων οχημάτων όσον αφορά τα συστήματα καταγραφής δεδομένων συμβάντος και για την έγκριση τύπου των συστημάτων αυτών ως χωριστών τεχνικών μονάδων, και για την τροποποίηση του παραρτήματος ΙΙ του εν λόγω κανονισμού

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Ο κανονισμός (ΕΕ) 2019/2144 του Ευρωπαϊκού Κοινοβουλίου και του Συμβουλίου απαιτεί τα μηχανοκίνητα οχήματα των κατηγοριών M1 και N1 να εξοπλίζονται με συστήματα καταγραφής δεδομένων συμβάντος από τις 6 Ιουλίου 2022 για τους νέους τύπους οχημάτων και από τις 7 Ιουλίου 2024 για όλα τα νέα οχήματα. 
            
            
               Σύμφωνα με μελέτες
                  1
               , το σύστημα καταγραφής δεδομένων συμβάντος μπορεί να παράσχει πολύτιμα δεδομένα ατυχημάτων, τα οποία μπορούν να συμβάλουν στη βελτίωση της ασφάλειας των οχημάτων. Οι πληροφορίες σχετικά με την κατάσταση του οχήματος και των συστημάτων του κατά τη στιγμή της σύγκρουσης, καθώς και λίγο πριν και μετά τη σύγκρουση, θα διευκολύνουν κατανόηση των αιτίων και των συνθηκών των ατυχημάτων και της λειτουργίας των συστημάτων ασφαλείας του οχήματος. Η ανάλυση αυτή θα συμβάλει στη βελτίωση της ασφάλειας του οχήματος και στη μείωση του αριθμού των ατυχημάτων.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Κατά την κατάρτιση της παρούσας πράξης, η Επιτροπή διεξήγαγε κατάλληλες διαβουλεύσεις με εμπειρογνώμονες των κρατών μελών και ενδιαφερόμενα μέρη, με συναντήσεις για την ανταλλαγή απόψεων σχετικά με την προτεινόμενη προσέγγιση στις 18 Δεκεμβρίου 2020, στις 11 Φεβρουαρίου 2021, στις 21 Απριλίου 2021, στις 28 Μαΐου 2021, στις 30 Ιουνίου 2021 και στις 2 Ιουλίου 2021. Οι διατάξεις της σειράς τροποποιήσεων 01 του κανονισμού αριθ. 160 του ΟΗΕ, που αναφέρονται στο παράρτημα της παρούσας πράξης, έχουν καταρτιστεί από ομάδα εργασίας της ΟΕΕ/ΗΕ στην οποία συμμετέχουν τα ενδιαφερόμενα μέρη της ΕΕ, συμπεριλαμβανομένων των κρατών μελών της ΕΕ, των οργανώσεων οδικής ασφάλειας και των εκπροσώπων του κλάδου. 
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η πράξη θεσπίζει τεχνικές απαιτήσεις και διαδικασίες δοκιμής για την έγκριση τύπου οχημάτων όσον αφορά το σύστημα καταγραφής δεδομένων συμβάντος, καθώς και για την έγκριση τύπου του συστήματος καταγραφής δεδομένων συμβάντος ως χωριστής τεχνικής μονάδας (ΧΤΜ). Για την έγκριση τύπου ενός τύπου οχήματος ο νόμος παραπέμπει στις διατάξεις σειράς τροποποιήσεων 01 του κανονισμού αριθ. 160 του ΟΗΕ, καθιστώντας τις απαιτήσεις του εφαρμοστέες βάσει του κανονισμού για τη γενική ασφάλεια των οχημάτων. Οι απαιτήσεις αυτές αφορούν τα στοιχεία δεδομένων που πρέπει να καταγράφει το σύστημα καταγραφής δεδομένων συμβάντος, τον μορφότυπο των εν λόγω δεδομένων, τις απαιτήσεις για τη συλλογή δεδομένων (συμπεριλαμβανομένων εκείνων που αφορούν την καταγραφή και την επεγγραφή των δεδομένων, την αποθήκευση επί του οχήματος και το κλείδωμα ορισμένων αρχείων δεδομένων) και τις απαιτήσεις για τις επιδόσεις των δοκιμών σύγκρουσης και την επιβιωσιμότητα. 
            
            
               Ο κατάλογος των στοιχείων δεδομένων που πρέπει να καταγράφει το σύστημα καταγραφής δεδομένων συμβάντος περιλαμβάνεται στο παράρτημα 5 της σειράς τροποποιήσεων 01 του κανονισμού αριθ. 160 του ΟΗΕ. Όλες οι τεχνικές απαιτήσεις εφαρμόζονται από τις ημερομηνίες που ορίζονται στον κανονισμό του ΟΗΕ, με την επιφύλαξη των διεθνών υποχρεώσεων της ΕΕ, ιδίως εκείνων που απορρέουν από την παράγραφο 11 της σειράς τροποποιήσεων 01 του κανονισμού αριθ. 160 του ΟΗΕ.   
            
            
               Εκτός από τις απαιτήσεις του κανονισμού 160 του ΟΗΕ, η πράξη θεσπίζει πρόσθετες απαιτήσεις σχετικά με την ανάκτηση δεδομένων, την προστασία της ιδιωτικής ζωής και την ασφάλεια των δεδομένων. 
            
            
               Όταν υπάρχει έγκριση τύπου ενός συστήματος καταγραφής δεδομένων συμβάντος ως ΧΤΜ, η πράξη θεσπίζει τις ίδιες τεχνικές απαιτήσεις με εκείνες του κανονισμού αριθ. 160 του ΟΗΕ για τη συλλογή δεδομένων, τον καθορισμό του χρόνου μηδέν (ενός συμβάντος), την επεγγραφή των δεδομένων, την απώλεια ισχύος και την απαγόρευση απενεργοποίησης. Οι λοιπές απαιτήσεις του κανονισμού αριθ. 160 του ΟΗΕ, καθώς και οι πρόσθετες απαιτήσεις της πράξης, τηρούνται από τον τύπο οχήματος στον οποίο έχει τοποθετηθεί σύστημα καταγραφής δεδομένων συμβάντος που έχει λάβει έγκριση τύπου ως ΧΤΜ.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 26.1.2022
            
            
               για τη συμπλήρωση του κανονισμού (ΕΕ) 2019/2144 του Ευρωπαϊκού Κοινοβουλίου και του Συμβουλίου, με τον καθορισμό λεπτομερών κανόνων σχετικά με τις συγκεκριμένες διαδικασίες δοκιμής και τεχνικές απαιτήσεις για την έγκριση τύπου μηχανοκίνητων οχημάτων όσον αφορά τα συστήματα καταγραφής δεδομένων συμβάντος και για την έγκριση τύπου των συστημάτων αυτών ως χωριστών τεχνικών μονάδων, και για την τροποποίηση του παραρτήματος ΙΙ του εν λόγω κανονισμού 
               
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2019/2144 του Ευρωπαϊκού Κοινοβουλίου και του Συμβουλίου, της 27ης Νοεμβρίου 2019, για τις απαιτήσεις έγκρισης τύπου των μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά όσον αφορά τη γενική τους ασφάλεια και την προστασία των επιβατών των οχημάτων και του ευάλωτου χρήστη της οδού, για την τροποποίηση του κανονισμού (ΕΕ) 2018/858 του Ευρωπαϊκού Κοινοβουλίου και του Συμβουλίου και την κατάργηση των κανονισμών (ΕΚ) αριθ. 78/2009, (ΕΚ) αριθ. 79/2009 και (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου και των κανονισμών (ΕΚ) αριθ. 631/2009, (ΕΕ) αριθ. 406/2010, (ΕΕ) αριθ. 672/2010, (ΕΕ) αριθ. 1003/2010, (ΕΕ) αριθ. 1005/2010, (ΕΕ) αριθ. 1008/2010, (ΕΕ) αριθ. 1009/2010, (ΕΕ) αριθ. 19/2011, (ΕΕ) αριθ. 109/2011, (ΕΕ) αριθ. 458/2011, (ΕΕ) αριθ. 65/2012, (ΕΕ) αριθ. 130/2012, (ΕΕ) αριθ. 347/2012, (ΕΕ) αριθ. 351/2012, (ΕΕ) αριθ. 1230/2012 και (ΕΕ) 2015/166 της Επιτροπής
                  2
               , και ιδίως το άρθρο 4 παράγραφος 6 και το άρθρο 6 παράγραφος 6,
            
            
               Εκτιμώντας τα ακόλουθα:
            
         
         
            
               (1)Ο κανονισμός (ΕΕ) 2019/2144 θεσπίζει γενική υποχρέωση για τα μηχανοκίνητα οχήματα να είναι εξοπλισμένα με ορισμένα προηγμένα συστήματα οχημάτων. Στο παράρτημα II του εν λόγω κανονισμού θα πρέπει να παρατίθενται απαιτήσεις για την έγκριση τύπου μηχανοκίνητων οχημάτων όσον αφορά τα συστήματα καταγραφής δεδομένων συμβάντος και για την έγκριση τύπου των εν λόγω συστημάτων ως χωριστών τεχνικών μονάδων. Είναι αναγκαίο να συμπληρωθούν οι απαιτήσεις αυτές με τη θέσπιση λεπτομερών εναρμονισμένων κανόνων σχετικά με τις ειδικές διαδικασίες δοκιμής και τις τεχνικές απαιτήσεις για την εν λόγω έγκριση τύπου.
            
            
               (2)Οι τεχνικές απαιτήσεις και οι διαδικασίες δοκιμής που καθορίζονται στον παρόντα κανονισμό αφορούν τα μηχανοκίνητα οχήματα των κατηγοριών M1 και N1, σύμφωνα με τις εφαρμοστέες ημερομηνίες για την άρνηση χορήγησης έγκρισης τύπου της ΕΕ αναφορικά με τις εν λόγω κατηγορίες μηχανοκίνητων που καθορίζονται στον κανονισμό (ΕΕ) 2019/2144. 
            
            
               (3)Σύμφωνα με το άρθρο 3 σημείο 13) του κανονισμού (ΕΕ) 2019/2144, το σύστημα καταγραφής δεδομένων συμβάντος είναι ένα σύστημα που έχει σχεδιαστεί αποκλειστικά για να καταγράφει και να αποθηκεύει σημαντικές παραμέτρους και πληροφορίες που σχετίζονται με τη σύγκρουση, λίγο πριν, κατά τη διάρκεια και αμέσως μετά τη σύγκρουση, με σκοπό τη συγκέντρωση ακριβέστερων και εμπεριστατωμένων δεδομένων σχετικών με ατυχήματα που επιτρέπουν στα κράτη μέλη να διενεργούν ανάλυση οδικής ασφάλειας και να αξιολογούν την αποτελεσματικότητα συγκεκριμένων μέτρων. 
            
            
               (4)Οι διαδικασίες δοκιμής και οι λεπτομερείς τεχνικές απαιτήσεις για την έγκριση τύπου των τύπων οχημάτων όσον αφορά τα συστήματα καταγραφής δεδομένων συμβάντος υπόκεινται στις διατάξεις του κανονισμού του ΟΗΕ αριθ. 160
                  3
               . Ως εκ τούτου, ο εν λόγω κανονισμός του ΟΗΕ θα πρέπει να προστεθεί στον κατάλογο των εφαρμοστέων απαιτήσεων που αναφέρονται στο άρθρο 4 παράγραφος 5 και στο άρθρο 5 παράγραφος 3 του κανονισμού (ΕΕ) 2019/2144.
            
            
               (5)Ο κανονισμός αριθ. 160 του ΟΗΕ περιλαμβάνει τις απαιτήσεις σχετικά με τα στοιχεία δεδομένων που πρέπει να καταγράφουν τα συστήματα δεδομένων συμβάντος, τον μορφότυπο των εν λόγω δεδομένων, τις απαιτήσεις για τη συλλογή, την καταγραφή και την επί του οχήματος αποθήκευση των δεδομένων, καθώς και τις απαιτήσεις σχετικά με τις επιδόσεις των δοκιμών σύγκρουσης και την επιβιωσιμότητα.  
            
            
               (6)Όλες οι τεχνικές απαιτήσεις που καθορίζονται στη σειρά τροποποιήσεων 01 του κανονισμού αριθ. 160 του ΟΗΕ
                  4
                εφαρμόζονται από τις ημερομηνίες που ορίζονται στο παράρτημα II του κανονισμού (ΕΕ) 2019/2144, με την επιφύλαξη των διεθνών υποχρεώσεων της Ένωσης.
            
            
               (7)Για να διασφαλιστεί ότι οι κατασκευαστές οχημάτων λαμβάνουν κατάλληλα μέτρα για να διασφαλίσουν την προστασία των δεδομένων του συστήματος καταγραφής δεδομένων συμβάντος από παραποίηση και τη διαθεσιμότητα των δεδομένων του συστήματος καταγραφής δεδομένων συμβάντος μέσω της τυποποιημένης διεπαφής, και για να καταστεί δυνατή η ανωνυμοποίηση των εν λόγω δεδομένων, οι εν λόγω απαιτήσεις θα πρέπει να συμπληρωθούν με πρόσθετες απαιτήσεις για την ανάκτηση δεδομένων, την προστασία της ιδιωτικής ζωής και την ασφάλεια των δεδομένων. 
            
            
               (8)Για να διασφαλιστεί ότι τα δεδομένα που καταγράφονται από τα συστήματα καταγραφής δεδομένων συμβάντος παραμένουν ανώνυμα, οι κατασκευαστές θα πρέπει να υποχρεούνται να λαμβάνουν τα κατάλληλα μέτρα ώστε τα εν λόγω δεδομένα να μην αναφέρονται ή ανακτώνται μαζί με τυχόν πληροφορίες που αφορούν φυσικό πρόσωπο. 
            
            
               (9)Έως ότου τεθούν σε εφαρμογή τυποποιημένα πρωτόκολλα επικοινωνίας για την πρόσβαση και την ανάκτηση δεδομένων συμβάντων, οι κατασκευαστές οχημάτων θα πρέπει, μέσω κατ’ εξουσιοδότηση πράξης της Επιτροπής, να παρέχουν πληροφορίες στα ενδιαφερόμενα μέρη σχετικά με τον τρόπο πρόσβασης, ανάκτησης και ερμηνείας των δεδομένων στο σύστημα καταγραφής δεδομένων συμβάντος.
            
            
               (10)Η ορθή λειτουργία του συστήματος καταγραφής δεδομένων συμβάντος καθώς και η ορθή λειτουργικότητα και η ακεραιότητα του λογισμικού τους θα πρέπει να επαληθεύονται με περιοδικούς τεχνικούς ελέγχους των οχημάτων. 
            
            
               (11)Ο πίνακας που περιέχει τον κατάλογο των απαιτήσεων στο παράρτημα II του κανονισμού (ΕΕ) 2019/2144 δεν περιέχει καμία παραπομπή σε κανονιστικές πράξεις όσον αφορά τα συστήματα καταγραφής δεδομένων συμβάντος. Ως εκ τούτου, είναι αναγκαίο να εισαχθεί στο εν λόγω παράρτημα παραπομπή στον παρόντα κανονισμό και στον κανονισμό αριθ. 160 του ΟΗΕ. 
            
            
               (12)Ο κατάλογος των κανονισμών του ΟΗΕ που αναφέρονται στο άρθρο 4 παράγραφος 2 του κανονισμού (ΕΕ) 2019/2144, ο οποίος περιέχεται στο παράρτημα I του εν λόγω κανονισμού, θα πρέπει να τροποποιηθεί ώστε να περιλαμβάνει παραπομπή στη σειρά τροποποιήσεων 01 του κανονισμού αριθ. 160 του ΟΗΕ.
            
            
               (13)Κατά συνέπεια, ο κανονισμός (ΕΕ) 2019/2144 θα πρέπει να τροποποιηθεί αναλόγως.
            
            
               (14)Οι διατάξεις του παρόντος κανονισμού είναι αλληλένδετες, καθώς οι εν λόγω διατάξεις θεσπίζουν κανόνες σχετικά με τις τεχνικές απαιτήσεις για την έγκριση τύπου μηχανοκίνητων οχημάτων όσον αφορά το σύστημα καταγραφής δεδομένων συμβάντος, καθώς και για την έγκριση τύπου συσκευών καταγραφής δεδομένων συμβάντος ως χωριστής τεχνικής μονάδας. Ως αποτέλεσμα των κανόνων που θεσπίζονται στον παρόντα κανονισμό, είναι αναγκαίο να προστεθεί στο παράρτημα II του κανονισμού (ΕΕ) 2019/2144 παραπομπή στον παρόντα κανονισμό, στον κανονισμό αριθ. 160 του ΟΗΕ και στη σειρά τροποποιήσεων 01 του κανονισμού αριθ. 160 του ΟΗΕ. Ως εκ τούτου, είναι σκόπιμο να θεσπιστούν οι εν λόγω διατάξεις σε ενιαίο κατ’ εξουσιοδότηση κανονισμό.
            
            
               (15)Δεδομένου ότι οι απαιτήσεις του κανονισμού (ΕΕ) 2019/2144 όσον αφορά τα συστήματα καταγραφής δεδομένων συμβάντος για οχήματα των κατηγοριών M1 και N1 πρέπει να εφαρμόζονται από τις 6 Ιουλίου 2022, ο παρών κανονισμός θα πρέπει να εφαρμόζεται από την ίδια ημερομηνία. 
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Πεδίο εφαρμογής 
            
            
               Ο παρών κανονισμός εφαρμόζεται στις κατηγορίες οχημάτων M1 και N1, όπως ορίζονται στο άρθρο 4 του κανονισμού (ΕΕ) 2018/858 του Ευρωπαϊκού Κοινοβουλίου και του Συμβουλίου
                  5
               .
            
            
               Άρθρο 2
            
         
         
            
               Εφαρμοστέες τεχνικές απαιτήσεις 
            
            
               1.Το σύστημα καταγραφής δεδομένων συμβάντος ενός οχήματος συμμορφώνεται με τις τεχνικές απαιτήσεις:
            
            
               α)του κανονισμού του ΟΗΕ αριθ. 160, και
            
            
               β)των άρθρων 3, 4 και 5 του παρόντος κανονισμού.
            
            
               2.Η έγκριση τύπου ενός συστήματος καταγραφής δεδομένων συμβάντος ως χωριστής τεχνικής μονάδας υπόκειται στη συμμόρφωση της χωριστής τεχνικής μονάδας με τις ίδιες απαιτήσεις με εκείνες που ορίζονται στις παραγράφους 5.3 (εισαγωγική παράγραφος), 5.3.3, 5.3.4, 5.3.5 και 5.5 του κανονισμού του ΟΗΕ αριθ. 160. 
            
            
               3.Όταν το μηχανοκίνητο όχημα είναι εξοπλισμένο με σύστημα καταγραφής δεδομένων συμβάντος που έχει λάβει έγκριση τύπου ως χωριστή τεχνική μονάδα, το όχημα και το σύστημα καταγραφής δεδομένων συμβάντος συμμορφώνονται με τις τεχνικές απαιτήσεις που αναφέρονται στην παράγραφο 1 του παρόντος άρθρου. Ωστόσο, όσον αφορά την παράγραφο 5 του κανονισμού του ΟΗΕ αριθ. 160, αυτά συμμορφώνονται με τις απαιτήσεις που ορίζονται στις παραγράφους 5.1, 5.2, 5.3.1, 5.3.2 και 5.4 του εν λόγω κανονισμού.
            
            
               Άρθρο 3
            
            
               Ασφάλεια των δεδομένων 
            
            
               1.Τα σχετικά με τη σύγκρουση δεδομένα τα οποία καταγράφει και αποθηκεύει το σύστημα καταγραφής δεδομένων συμβάντος προστατεύονται από παραποίηση μέσω της συμμόρφωσης με τις σχετικές τεχνικές απαιτήσεις και τις μεταβατικές διατάξεις του κανονισμού αριθ. 155 του ΟΗΕ
                  6
               , της αρχικής σειράς ή οποιασδήποτε μεταγενέστερης σειράς τροποποιήσεών του. 
            
            
               2.Οι επικαιροποιήσεις λογισμικού που πραγματοποιούνται στο σύστημα δεδομένων συμβάντος προστατεύονται ώστε να αποτρέπονται εύλογα η παραβίασή τους και οι μη έγκυρες επικαιροποιήσεις. 
            
            
               Άρθρο 4
            
            
               Ανάκτηση δεδομένων
            
            
               1.Τα σχετικά με τη σύγκρουση δεδομένα που καταγράφονται από τα συστήματα καταγραφής δεδομένων συμβάντος καθίστανται διαθέσιμα για ανάκτηση μέσω της θύρας σειριακών δεδομένων επί του τυποποιημένου συνδέσμου ζεύξης δεδομένων που αναφέρεται στο σημείο 2.9 του παραρτήματος X του κανονισμού (ΕΕ) 2018/858. Όταν η θύρα σειριακών δεδομένων δεν είναι πλέον λειτουργική μετά από σύγκρουση, τα δεδομένα ανακτώνται μέσω άμεσης σύνδεσης με το σύστημα καταγραφής δεδομένων συμβάντος.
            
            
               2.Ο κατασκευαστής του οχήματος παρέχει στην αρμόδια για την έγκριση τύπου αρχή και, κατόπιν αιτήματος της αρχής έγκρισης τύπου, σε κάθε ενδιαφερόμενο κατασκευαστή ή επισκευαστή κατασκευαστικών στοιχείων, διαγνωστικών εργαλείων ή εξοπλισμού δοκιμών πληροφορίες σχετικά με τον τρόπο πρόσβασης στα δεδομένα συμβάντος καθώς και ανάκτησης και ερμηνείας αυτών. 
            
            
               3.Τα οχήματα και οι συσκευές καταγραφής δεδομένων συμβάντος σχεδιάζονται κατά τρόπο που επιτρέπει σε ένα εργαλείο ανάκτησης δεδομένων να παράγει αναφορές συμβάντων που περιέχουν τα ακόλουθα στοιχεία δεδομένων:
            
            
               α)καθένα από τα υποχρεωτικά στοιχεία δεδομένων, όπως απαιτείται βάσει του κανονισμού αριθ. 160 του ΟΗΕ·
            
            
               β)τον ακριβή τύπο, την παραλλαγή και την έκδοση του οχήματος (συμπεριλαμβανομένων των εγκατεστημένων ενεργών συστημάτων ασφάλειας και αποφυγής ατυχημάτων) του οχήματος που διαθέτει σύστημα καταγραφής δεδομένων συμβάντος.
            
            
               Τα δεδομένα που αναφέρονται στο στοιχείο β) ανωτέρω είναι επίσης διαθέσιμα κατά την ολοκλήρωση της δοκιμής σύγκρουσης που αναφέρεται στην παράγραφο 5.4.3 του κανονισμού του ΟΗΕ αριθ. 160.
            
            
               4.Τα δεδομένα που καταγράφονται από το σύστημα καταγραφής δεδομένων συμβάντος δεν είναι διαθέσιμα για ανάκτηση μέσω διεπαφών προσβάσιμων χωρίς να απαιτείται το ξεκλείδωμα του οχήματος ή η χρήση εργαλείων, ή μέσω διεπαφών οχημάτων για ασύρματες συνδέσεις. 
            
            
               5.Τα δεδομένα του συστήματος καταγραφής δεδομένων συμβάντος που διατίθενται σύμφωνα με την παράγραφο 1: 
            
         
         
            
               α)διατίθενται σε μηχαναγνώσιμο μορφότυπο·
            
            
               β)δεν περιλαμβάνουν ούτε διατίθενται μαζί με πληροφορίες που επιτρέπουν τη συσχέτιση των εν λόγω δεδομένων με φυσικό πρόσωπο.
            
            
               Άρθρο 5
            
            
               Διατάξεις για τον τεχνικό έλεγχο
            
            
               Για τους σκοπούς του περιοδικού τεχνικού ελέγχου των οχημάτων, είναι δυνατόν να επαληθεύονται τα ακόλουθα χαρακτηριστικά του συστήματος καταγραφής δεδομένων συμβάντος:
            
            
               1)η ορθή λειτουργία του συστήματος, μέσω οπτικής παρατήρησης της κατάστασης του προειδοποιητικού σήματος αστοχίας μετά την ενεργοποίηση του γενικού διακόπτη του οχήματος και μετά από οποιονδήποτε έλεγχο λαμπτήρων. Όταν το προειδοποιητικό σήμα αστοχίας εμφανίζεται σε κοινό χώρο (χώρος στον οποίο μπορούν να απεικονίζονται δύο ή περισσότερες ενημερωτικές λειτουργίες/σύμβολα, αλλά όχι ταυτόχρονα), πρέπει πρώτα να ελέγχεται ότι ο κοινός χώρος είναι λειτουργικός πριν από τον έλεγχο κατάστασης του προειδοποιητικού σήματος αστοχίας·
            
            
               2)την ορθή λειτουργικότητά του και την ακεραιότητα του λογισμικού, με τη χρήση ηλεκτρονικής διεπαφής οχήματος, όπως αυτή που ορίζεται στο τμήμα I σημείο 14 του παραρτήματος III της οδηγίας 2014/45/ΕΕ του Ευρωπαϊκού Κοινοβουλίου και του Συμβουλίου
                  7
               , εφόσον το επιτρέπουν τα τεχνικά χαρακτηριστικά του οχήματος και διατίθενται τα απαραίτητα δεδομένα. Οι κατασκευαστές εξασφαλίζουν ότι οι τεχνικές πληροφορίες για τη χρήση της ηλεκτρονικής διεπαφής οχημάτων καθίστανται διαθέσιμες σύμφωνα με το άρθρο 6 του εκτελεστικού κανονισμού (ΕΕ) αριθ. 2019/621 της Επιτροπής
                  8
               . 
            
            
               Άρθρο 6
            
            
               Προσωρινές διατάξεις σχετικά με τις εγκρίσεις βάσει του κανονισμού 160 του ΟΗΕ
            
            
               1.Με ισχύ από τις 6 Ιουλίου 2022 οι εθνικές αρχές αρνούνται, για λόγους που αφορούν συστήματα καταγραφής δεδομένων συμβάντος, τη χορήγηση έγκρισης τύπου ΕΕ ή εθνικής έγκρισης τύπου για νέους τύπους οχημάτων που δεν συμμορφώνονται με τον παρόντα κανονισμό και τις τεχνικές απαιτήσεις της σειράς τροποποιήσεων 01 του κανονισμού αριθ. 160 του ΟΗΕ. Ωστόσο, οι εθνικές αρχές αποδέχονται έως την 1η Ιουλίου 2024 εγκρίσεις σύμφωνα με τον κανονισμό αριθ. 160 του ΟΗΕ που έχουν χορηγηθεί εκτός της ΕΕ ως εναλλακτική λύση της έγκρισης σύμφωνα με τη σειρά τροποποιήσεων 01 του κανονισμού αριθ. 160 του ΟΗΕ, για τους σκοπούς χορήγησης έγκρισης ΕΕ σύμφωνα με τον παρόντα κανονισμό.
            
            
               2.Με ισχύ από τις 6 Ιουλίου 2024 οι εθνικές αρχές απαγορεύουν, για λόγους που αφορούν τα συστήματα καταγραφής δεδομένων συμβάντος, την ταξινόμηση, την πώληση και τη θέση σε κυκλοφορία νέων οχημάτων, εφόσον τα εν λόγω οχήματα δεν συμμορφώνονται με τον παρόντα κανονισμό και τις τεχνικές απαιτήσεις της σειράς τροποποιήσεων 01 του κανονισμού αριθ. 160 του ΟΗΕ, δεδομένου ότι τα πιστοποιητικά συμμόρφωσης των εν λόγω οχημάτων δεν ισχύουν πλέον. Ωστόσο, οι εθνικές αρχές αποδέχονται έως την 1η Ιουλίου 2026 εγκρίσεις σύμφωνα με τον κανονισμό αριθ. 160 του ΟΗΕ που έχουν χορηγηθεί εκτός της ΕΕ ως εναλλακτική λύση της έγκρισης σύμφωνα με τη σειρά τροποποιήσεων 01 του κανονισμού αριθ. 160 του ΟΗΕ, για τους σκοπούς της ταξινόμησης, της πώλησης και της θέσης σε κυκλοφορία τέτοιων οχημάτων σύμφωνα με τα άρθρα 48, 49 και 50 του κανονισμού (ΕΕ) 2018/858.
            
            
               Άρθρο 7
            
            
               Τροποποίηση του κανονισμού (ΕΕ) 2019/2144
            
            
            
               Τα παραρτήματα I και IΙ του κανονισμού (ΕΕ) 2019/2144 τροποποιούνται σύμφωνα με το παράρτημα του παρόντος κανονισμού.
            
            
               Άρθρο 8
            
            
               Έναρξη ισχύος και ημερομηνία εφαρμογής
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 6η Ιουλίου 2022.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
         
         
            
               Βρυξέλλες, 26.1.2022
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
               
            
         
         
            
                  
                     (1)
                  
                        Π.χ. μελέτη σχετικά με τα οφέλη που προκύπτουν από την εγκατάσταση συσκευών καταγραφής δεδομένων συμβάντων, τελική έκθεση, David Hynd και Mike McCarthy, 2014· 
                  https://ec.europa.eu/transport/sites/default/files/docs/study_edr_2014.pdf
                  ·  Vehicle Event Recording based on Intelligent Crash  Assessment VERONICA – II, 2009, 
                  https://ec.europa.eu/transport/road_safety/sites/default/files/pdf/projects_sources/veronica2_final_report.pdf
                   
               
               
                  
                     (2)
                  
                        ΕΕ L 325 της 16.12.2019, σ. 1.
               
               
                  
                     (3)
                  
                        Κανονισμός αριθ. 160 του ΟΗΕ — Ενιαίες διατάξεις σχετικά με την έγκριση μηχανοκίνητων οχημάτων όσον αφορά το σύστημα καταγραφής δεδομένων συμβάντος (ΕΕ L 221 της 21.6.2021, σ. 15)· Κανονισμός αριθ. 160 του ΟΗΕ — Ενιαίες διατάξεις σχετικά με την έγκριση μηχανοκίνητων οχημάτων όσον αφορά το σύστημα καταγραφής δεδομένων συμβάντος [2021/1215] σειρά τροποποιήσεων 01 (ΕΕ L 265 της 26.7.2021, σ. 3).
               
               
                  
                     (4)
                  
                        Κανονισμός αριθ. 160 του ΟΗΕ — Ενιαίες διατάξεις σχετικά με την έγκριση μηχανοκίνητων οχημάτων όσον αφορά το σύστημα καταγραφής δεδομένων συμβάντος [2021/1215] σειρά τροποποιήσεων 01 (ΕΕ L 265 της 26.7.2021, σ. 3).
               
               
                  
                     (5)
                  
                        Κανονισμός (ΕΕ) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ. 715/2007 και (ΕΚ) αριθ. 595/2009 και για την κατάργηση της οδηγίας 2007/46/ΕΚ (ΕΕ L 151 της 14.6.2018, σ. 1).
               
               
                  
                     (6)
                  
                        Κανονισμός του ΟΗΕ αριθ. 155 — Ενιαίες διατάξεις σχετικά με την έγκριση οχημάτων όσον αφορά την κυβερνοασφάλεια και το σύστημα διαχείρισης της κυβερνοασφάλειας [2021/387] (ΕΕ L 82 της 9.3.2021, σ. 30).
               
               
                  
                     (7)
                  
                        Οδηγία 2014/45/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για τον περιοδικό τεχνικό έλεγχο των μηχανοκίνητων οχημάτων και των ρυμουλκουμένων τους και για την κατάργηση της οδηγίας 2009/40/ΕΚ (ΕΕ L 127 της 29.4.2014, σ. 51).
               
               
                  
                     (8)
                  
                        Εκτελεστικός κανονισμός (ΕΕ) 2019/621 της Επιτροπής, της 17ης Απριλίου 2019, σχετικά με τις τεχνικές πληροφορίες που είναι αναγκαίες για τον τεχνικό έλεγχο των σημείων που πρέπει να ελέγχονται, τη χρήση των συνιστώμενων μεθόδων ελέγχου, και για τη θέσπιση λεπτομερών κανόνων όσον αφορά τον μορφότυπο των δεδομένων και τις διαδικασίες πρόσβασης στις σχετικές τεχνικές πληροφορίες (ΕΕ L 108 της 23.4.2019, σ. 5).
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               Τροποποίηση του κανονισμού (ΕΕ) 2019/2144
            
            
            
               Το παράρτημα Ι του κανονισμού (ΕΕ) 2019/2144 τροποποιείται ως εξής:
            
            
                     
                        «160
                     
                  
                  
                     
                        Σύστημα καταγραφής δεδομένων συμβάντος
                     
                  
                  
                     
                        Σειρά τροποποιήσεων 01
                     
                  
                  
                     
                        ΕΕ L 265 της 26.7.2021, σ. 3.
                     
                     
                  
                  
                     
                        M1, N1».
                     
                  
               
               Στο παράρτημα II, στο μέρος Ε, η γραμμή για την απαίτηση Ε5 αντικαθίσταται από το ακόλουθο κείμενο:
            
            
                     
                        «Αντικείμενο
                     
                  
                  
                     
                        
                           Κανονιστικές πράξεις
                        
                     
                  
                  
                     
                        Επιπρόσθετες ειδικές τεχνικές διατάξεις
                     
                  
                  
                     
                        M1
                     
                  
                  
                     
                        M2
                     
                  
                  
                     
                        M3
                     
                  
                  
                     
                        N1
                     
                  
                  
                     
                        N2
                     
                  
                  
                     
                        N3
                     
                  
                  
                     
                        O1
                     
                  
                  
                     
                        O2
                     
                  
                  
                     
                        O3
                     
                  
                  
                     
                        O4
                     
                  
                  
                     
                        ΧΤΜ
                     
                  
                  
                     
                        Κατασκευαστικό στοιχείο
                     
                  
               
                     
                        «Ε5 Σύστημα καταγραφής δεδομένων συμβάντος
                     
                  
                  
                     
                        Κατ’ εξουσιοδότηση κανονισμός (ΕΕ) 2021/[Υπηρεσία Εκδόσεων: να προστεθεί ο αριθμός της παρούσας συμπληρωματικής και τροποποιητικής πράξης](*)
                     
                     
                        Κανονισμός του ΟΗΕ αριθ. 160
                     
                     
                  
                  
                     
                  
                  
                     
                        B
                     
                  
                  
                     
                        Δ
                     
                  
                  
                     
                        Δ
                     
                  
                  
                     
                        B
                     
                  
                  
                     
                        Δ
                     
                  
                  
                     
                        Δ
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                        B
                     
                  
                  
                     
                  
               
               ______________________________
            
            
               (*) Κατ’ εξουσιοδότηση κανονισμός (ΕΕ) 2021/[Υπηρεσία Εκδόσεων: να προστεθεί ο αριθμός, ο πλήρης τίτλος και τα στοιχεία ΕΕ]»